STATVTVM est, vt loco famulorum, qui mane vociferando, fratres in infirmaria iacentes inhoneste ad Missam vocare solebant, scilla ad hoc in sublimi infirmariæ loco suspensa pulsetur. Causa instituti huius fuit, quia aptius  honestius visum est vt fratres in infirmaria dormientes signi vbique vsitati sono excitarentur, quam incongruo in summi silentij tempore verbo, vt sæpe contingit, terrerentur.